**R O M Â N I A (nu produce efecte juridice)\***

**JUDEŢUL MUREŞ PRIMAR,**

**DIRECŢIA FISCALĂ LOCALĂ TÂRGU MUREȘ** **Soós Zoltán**

**Nr. 169.788 din 23.09.2024**

**REFERAT DE APROBARE**

**a proiectului de hotărâre** **privind aprobarea instituirii unor facilități fiscale, în sensul anulării accesoriilor aferente obligațiilor bugetare principale restante la data de 31.08.2024 inclusiv și aprobarea procedurii de acordare a acestora**

Proiectul de hotărâre are la bază prevederile art. II-IXdin O.U.G nr. 107/04.09.2024 pentru reglementarea unor măsuri fiscal-bugetare în domeniul gestionării creanţelor bugetare şi a deficitului bugetar pentru bugetul general consolidat al României în anul 2024, precum şi pentru modificarea şi completarea unor acte normative, care oferă, potrivit prevederilor art. X, posibilitatea Consiliului local de a stabili, opțional, acordarea acestor facilități, precum și aprobarea unei proceduri de urmat în acest sens, respectiv procedura de anulare a accesoriilor aferente obligațiilor fiscale principale restante la 31.08.2024 inclusiv, datorate bugetului local de către contribuabilii aflați în evidența fiscală a Municipiului Târgu Mureș.

Articolul X din O.U.G. nr. 107/04.09.2024, prevede următoarele:

*” ART. X*

 *(1) În cazul obligaţiilor bugetare restante la data de 31 august 2024 inclusiv, datorate bugetelor locale, prevederile art. II - IX se aplică de către unităţile administrativ-teritoriale, opţional, cu condiţia ca aplicarea acestor prevederi să fie stabilită prin hotărâre a consiliului local.*

 *(2) Prin hotărârea prevăzută la alin. (1), consiliul local aprobă şi procedura de acordare a anulării accesoriilor cu respectarea dispoziţiilor art. II - IX.”*

Scopul promovării acestei hotărâri este de a stimula conformarea contribuabililor la plata obligațiilor fiscale, evitarea deschiderii procedurii insolvenței, revitalizarea contribuabililor și menținerea lor în circuitul economic, salvarea companiilor aflate în dificultate financiară, precum și maximizarea încasărilor bugetare și diminuarea arieratelor.

Întrucât nici în nota de fundamentare și nici în textul O.U.G. nr. 107/04.09.2024 nu se invocă incidența prevederilor în materia ajutoarelor de stat, nici obligativitatea avizării de către Consiliului Concurenței și nici vreun impact asupra mediului concurențial sau de afaceri, această hotărâre nu constituie schemă de ajutor de stat/minimis, fiind însoțită doar de procedura de acordare a acestei facilități, de anulare a accesoriilor aferente obligațiilor bugetare principale restante la 31.08.2024 inclusiv, datorate bugetului local de către contribuabilii aflați în evidența fiscală a Municipiului Târgu Mureș.

Având în vedere cele de mai sus, considerăm că se impune promovarea unui proiect de hotărâre privind aprobarea instituiri unor facilități fiscale, în sensul anulării accesoriilor aferente obligațiilor bugetare principale restante la data de 31.08.2024 inclusiv, în condițiile prevăzute de O.U.G. 107/04.09.2024.

Raportat la dispozițiile legale mai sus amintite, propunem aprobarea prezentului proiect de hotărâre.

**DIRECTOR EXECUTIV**

**DIRECȚIA FISCALĂ LOCALĂ TÂRGU MUREȘ**

Szövérfi László

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**